medieval-data/medieval-letters huggingface dataset:
CXI.  Ecclesiae Aquensis protectionem suscipit, et canonicorum bona ac jura confirmat.   (Laterani, Nov. 12.) [MORIONDI,  Monumenta Aquensia,  I, 59.]
Author: Adrianus IV

ADRIANUS episcopus, servus servorum Dei, dilectis filiis UBERTO Aquensis ecclesiae archidiacono, ejusque fratribus tam praesentibus quam futuris, in perpetuum.

Officii nostri hortatur auctoritas Ecclesiarum quieti et utilitati, praestante Domino, salubriter providere; nec Deo gratior aliquando famulus impenditur, si non ex charitatis radice procedens, a puritate religionis fuerit conservatus. Quapropter, dilecti in Domino filii, vestris justis postulationibus clementer annuimus et praefatam ecclesiam, in qua divino mancipati estis obsequio, sub B. Petri et nostra protectione suscipimus et praesentis scripti privilegio communimus; statuentes ut quascunque possessiones, quaecunque bona, eadem ecclesia in praesentiarum juste et canonice possidet, aut in futurum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus, et illibata permaneant. In quibus haec propriis duximus exprimenda vocabulis: Jus parochiale quod habetis in civitate Aquensi et suburbio tam in decimis et primitiis, quam in aegrotantium poenitentiis et morientium sepulturis, et quidquid intra terminos ejusdem loci possidetis, in ecclesiis, domibus, terris. . . . . . . nemoribus, molendinis, plebem de Calamagna, et quidquid habetis in Plaxano, plebem de Campali et decimam ejusdem loci; totam ecclesiam S. Martini de Septebrio, et quidquid habetis in eodem loco; ecclesiam S. Georgii in Wiwliola, et quidquid habetis in eodem loco; quidquid habetis in Pradasco et in Cassinellis, quidquid habetis in Ursaria, vel Ripalta, quidquid habetis in Montebono, sive Casanova, quidquid in Tercio et Bestagno in Melagio et Cartonio, Veredino et Cavatore, in Vidixone et Cascinis; quidquid habetis in terra dominorum de Barberio, censum Gamundiensium ecclesiarum, in denariis et candelis, censum olei de Codoleto, censum olei de Albengana, censum de ecclesia S. Thomae de Canello. Decernimus ergo ut nulli omnino hominum liceat supradictam ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed illibata omnia et integra conserventur eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et episcopi vestri canonica justitia. Si qua igitur, etc. Ego Adrianus catholicae Ecclesiae episcopus Ego Guido presbyter cardinalis S. Chrysogoni. Ego Ubaldus presbyter Ecclesiae S. Praxedis. Ego Octavianus presbyter titulatus S. Ceciliae. Ego Oddo diaconus cardinalis S. Georgii. Ego Guido diac. cardinalis S. Mariae in Porticu. Ego Odo diac. cardinalis in Carcere Tulliano. Ego Henricus presbyter cardinalis tit. Sanctorum Nerei et Achillei. Datum Laterani per manum Rolandi, sanctae Romanae Ecclesiae presbyteri cardinalis et cancellarii, II Idus Novembris, indictione V, Incarnationis Dominicae anno 1156, pontificatus vero domni Adriani papae IV, anno II.
CXV.  Monasterii S. Bavonis Gandavensis protectionem suscipit, bonaque confirmat.   (Laterani, Dec. 31.) [MIRAEI Opp. dipl., IV, 21.]
Author: Adrianus IV
Date:  [papa IV.]

ADRIANUS episcopus, servus servorum Dei, dilectis filiis BETTONI abbati monasterii S. Bavonis ejusque fratribus tam praesentibus quam futuris, regulariter substituendis, in perpetuum.

Religiosam vitam eligentibus apostolicum convenit adesse praesidium, ne forte cujuslibet temeritatis incursus aut eos a proposito revocet, aut robur sacrae religionis infringat. Eapropter, dilecti in Domino filii, vestris justis postulationibus clementer annuimus, et praefatum monasterium, in quo divino mancipati estis obsequio, sub B. Petri et nostra protectione suscipimus et praesentis scripti privilegio communimus, statuentes ut quascunque possessiones, quaecunque bona idem monasterium in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus, et illibata permaneant. In quibus haec propriis duximus exprimenda vocabulis: Altaria Sancti Bavonis, ab omni personatu libera: altare de Waterlos; altare de Aspera cum appendiciis suis, altare de Gremmine, altare de Dorla, altare de Poesela, altare de Canenchein; altare de Vinderholt, altare de Lathem, altare de Eckerchem cum appendiciis suis, altare de Everchem, altare de Christi-Kercka cum appendiciis suis; altare de Rodemburch cum appendiciis suis; altare de Vondeslo, altare de Danckenam, altare de Murcoka, altare Sancti Bavonis infra episcopatum Cameracensem; altare de Swalma cum appendiciis suis; altare de Holthem, altare de Esscha, altare de Rothem, altare de Flethersele cum appendiciis suis, altare de Selleka, altare de Cobbenchem, altare de Bocholt cum appendiciis suis, altare de Fonnethe. Decernimus ergo ut nulli omnino hominum liceat praefatam ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare; sed illibata omnia et integra conserventur eorum pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et dioecesani episcopi canonica justitia. Si qua igitur, etc. Ego Adrianus Ego Hubaldus presbyt. card. tit. Sanctae Praxedis. Ego Gregorius Sabinensis episcopus. Ego Jacynthus diac. card. Sanctae Mariae in Cosmedin. Ego Hildebrandus diac. card. S. Eustachii. Ego Henricus presb. card. tit. SS. Nerei et Achillaei Datum Laterani per manum Rolandi, sanctae Romanae Ecclesiae presbyt. cardin. et cancellarii, II Kalendas Januarii, indictione V, Incarnationis Dominicae an. 1156, pontificatus vero domni Adriani papae IV, anno tertio.

Notes: (quod absit!)
CXVI.  Privilegium pro monasterio S. Petri Aldenburgensi   (Laterani, Dec. 31.) [  Chron. monast. Aldenburg.,  App., 94.]
Author: Adrianus IV

ADRIANUS episcopus, servus servorum Dei, dilectis filiis HERMANNO, abbati Sancti Petri Aldenborgensis ejusque fratribus tam praesentibus quam futuris regularem vitam professis in perpetuum.

Effectum justa postulantibus indulgere et vigor aequitatis et ordo exigit rationis, praesertim quando petentium voluntati et pietas adjuvat et veritas non relinquit. Eapropter, dilecti in Domino filii, vestris justis postulationibus clementer annuimus et praesertim monasterium, in quo divino mancipati estis obsequio, sub beati Petri et nostra protectione suscipimus et praesentis scripti privilegio communimus, statuentes, ut quascunque possessiones, quaecunque bona idem monasterium inpraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant, in quibus haec propriis duximus exprimenda vocabulis: Tertiam partem decimae totius parochiae de Aldenborg, tertiam praeterea partem decimae et oblationes omnes et quaecunque de altari S. Mariae proveniunt, exceptis beneficiis quae ad presbyteratum pertinent. Quae omnia sub annuo censu octo librarum et undecim solidorum, quos annuatim debetis exsolvere, quemadmodum in privilegiis Tornacensis ecclesiae continetur, vobis auctoritate apostolica confirmamus, decimam de Herneghem, terram quam habetis apud Aldenborg. Decernimus ergo ut nulli omnino hominum liceat praefatum monasterium temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed illibata omnia et integra conserventur eorum, pro quorum gubernatione et sustentatione concessa sunt usibus omnimodis profutura, salva sedis apostolicae auctoritate et dioecesani episcopi canonica justitia. Si qua igitur, etc. Datum Lateranis per manum Rolandi, sacrae Romanae Ecclesiae presbyteri cardinalis, cancellarii, pridie Kalendas Januarii, indict. V, Incarnationis Domin anno 1156, pontificatus vero domini Adriani papae IV, anno III.
CXVII.  Berengarii archiepiscopi electionem confirmat. (Gall. Christ., VI, Instr., 40.)
Author: Adrianus IV

ADRIANUS episcopus, servus servorum Dei, dilecto filio B. electo Narbonensis ecclesiae, salutem et apostolicam benedictionem.

Narbonensis Ecclesia proprio destituta pastore te in Patrem et archiepiscopum eligere studuit, et ad sanctam apostolicae sedis electionem suam voluit praesentari. Super qua cum a fratribus nostris in nostra praesentia esset aliquantulum pertractatum; quoniam per te ipsius Ecclesiae statum posse credimus, auctore Domino, in melius reformari, electionem ipsam duximus confirmare. Ideoque per praesentia tibi scripta mandamus, quatenus cum a filiis nostris clericis Narbonensis ecclesiae fueris requisitus, ad ecclesiam supradictam accedas, et onus episcopale de larga Omnipotentis pietate confisus suscipias.
CXVIII.  Hospitali domui Cantuariensi asserit ecclesiam de Northborne, a Silvestro abbate S. Augustini ad solatium peregrinorum et pauperum concessam.   (TWISDEN,  Hist. Angl. Script.,  II, 2110.)
Author: Adrianus IV

ADRIANUS episcopus, servus servorum Dei, dilectis filiis SILVESTRO abbati et universis monachis ecclesiae Sancti Augustini, salutem et apostolicam benedictionem.

Si de his operibus, etc. Infra: Ex inspectione litterarum vestrarum quoniam relatione dilecti filii nostri R. confratris vestri cognovimus vos ecclesiam de Northborne cum capellis, decimis et omnibus pertinentiis suis hospitali domui quae ante portam vestram constructa est, ad solatium peregrinorum et pauperum misericordiae intuitu concessisse, unde quoniam hanc vestram concessionem nostro postulastis patrocinio roborari, nos eam ad petitionem vestram, sicut rationabiliter a vobis facta esse dignoscitur et scripti vestri pagina confirmata, auctoritate apostolica confirmamus et praesentis scripti patrocinio communimus, etc.
CXIX. ANNO 1154-1157.  Petente Theobaldo, episcopo Parisiensi, concordiam inter Stephanum decessorem ejus et Theobaldum archidiaconum compositam confirmat.   (Vide PETIT,  Theodori Poenitentiale,  II, 718.) 
         CXX.  Lanfranci episcopi Laudensis, et Berardi, abbatis monasterii S. Sixti Placentini, controversiam de ecclesia S. Michaelis in Castronovo dirimit.   (CAMPI,  Hist. di Piacenza,  II, 354.)
Author: Adrianus IV

ADRIANUS episcopus, servus servorum Dei, venerabili fratri LANFRANCO Laudensi episcopo, salutem et apostolicam benedictionem.

Ea, quae inter viros ecclesiasticos, compositione vel concordia mediante, rationabili providentia statuuntur, in sua debent stabilitate consistere, ac ad majorem inposterum firmitatem habendam eadem apostolicae sedis praesidio necesse est communiri. Eapropter, venerabilis in Domino frater episcope, compositionem quae inter te et dilectum filium nostrum Berardum abbatem ecclesiae Sancti Sixti de Placentia super ecclesia Sancti Michaelis de Castronovo de qua inter vos quaestio vertebatur, dilecto filio nostro Giufredo, nuntio tuo cum eodem abbate pariter id agente, cui plenariam super hoc concesseras facultatem, in praesentia nostra ex utriusque partis assensu rationabiliter facta est, auctoritate sedis apostolicae duximus roborandam. Quae videlicet compositio ita facta est, velut in subsequentibus continetur. Sacerdos siquidem, qui in eadem Sancti Michaelis ecclesia instituendus fuerit, ab abbate eligendus est, et tibi repraesentandus, qui, si idoneus inventus fuerit, curam a te suscipiat animarum atque obedientiam promittat, et promissam in animarum cura tibi exhibeat. De plebis autem cura tibi et successoribus tuis; de temporalibus vero abbati, ejusque successoribus respondebit. Omnia insuper jura episcopalia, praeter partem decimarum et primitiarum, tibi in eadem ecclesia vindicabis, et omni quarto anno, cum ad ecclesiam ipsam accesseris, tibi, et duodecim personis, et totidem equitaturis, sufficienter debent in prandio, vel in coena necessaria ministrare. Duodecim quoque denarios Mediolanen. veteris monetae tibi, et successoribus tuis in festo Sancti Martini de praefata ecclesia pro censu abbas, vel sacerdos, qui pro tempore ibi fuerit, singulis annis exsolvent. Nihil vero aliud, his exceptis, quae superius sunt expressa, in ecclesia ipsa debebit. Ut autem praedicta compositio inter vos facta futuris temporibus inviolabiliter observetur, eam auctoritate apostolica confirmamus, et praesentis scripti patrocinio communimus. Statuentes, ut nulli omnino hominum liceat hanc paginam nostrae confirmationis infringere, vel ei aliquatenus contraire, etc.
CXXII.  Parthenonem S. Mariae Caramagnensem Anselmo episcopo Astensi confert.   (Jan. 4.) [UGHELLI,  Italia sacra,  IV, 365.]
Author: Adrianus IV

ADRIANUS episcopus, servus servorum Dei, venerab. fratri ANSELMO Astensi episcopo, salutem et apostolicam benedictionem.

Quae a praedecessoribus nostris Romanis pontificibus rationabili providentia fiunt, in sua volumustabilitate persistere, et ne futuris temporibus immutentur, nostro etiam munimine roborentur. Beatae siquidem Mariae monasterium, quod in loco Caramagnae situm est, sub apostolicae sedis defensione, ac dispositione consistit, et ad ejus jus ex antiqua oblatione cognoscitur pertinere. Ipsius ergo meliorationem et recuperationem, ex apostolicae sedis provisione operam impendentes tibi, charissime frater, et coepiscope Anselme, ejusque successoribus ad exemplum felicis memoriae V papae Callisti praedecessoris nostri, eumdem locum committimus, ut in eo vices nostras agas in abbatissarum ordinationibus, et consecrationibus, et in caeteris episcopalibus administrationibus, salvo nimirum in omnibus jure et reverentia Romanae Ecclesiae et censu aurei unius, singulis annis Lateranensi palatio persolvendi. Idem enim monasterium, sicut religiosorum fratrum relatione didicimus in spiritualibus et temporalibus admodum diminutum esse, et per vestram potissimum industriam in statum meliorem, cooperante Domino, reformari, et a pravorum hominum potestate et infestatione defendi. Nulli ergo omnino hominum facultas sit, supradictum monasterium a vestra provisione, atque subjectione subtrahere, aut quod a nobis statutum est, qualibet temeritate removere, sed vices nostras in omnibus, prout superius dictum est, ad honorem Dei, et animarum nostrarum salutem, et loci interius, et exterius augmentum, et meliorationem libere per Dei gratiam peragatis. Si quis autem adversus hanc nostram commissionem audaci temeritate proruperit, honoris, et officii sui periculum patiatur, aut excommunicationis abscissione plectatur, nisi praesumptionem suam digna satisfactione coerceat. Ego Adrianus catholicae Ecclesiae episcopus. Ego Otho diac. card. S. Georgii ad Velum Aureum. Ego Manfredus presb. card. tit. S. Sabinae. Ego Guido diac. cardin. S. Mariae in Porticu. Ego Ymanus Tusculanus episcopus. Ego Jacinthus diac. card. S. Mariae in Cosmedin. Ego Cencius Portuensis, et S. Rufinae episcopus. Ego Oddo diac. card. S. Nicolai in Carcere Tulliano. Ego Octavianus presb. card. tit. S. Ceciliae. Ego Ard. S. Theodori diac. card. Ego Joannes diac. card. SS. Joannis et Pauli, tit. Pammachii. Ego Boso diac. card. SS. Cosmae et Damiani. Datum per manum Rolandi, S. R. E. presb. card. et cancellarii II Non. Januarii, indictione IV, Incarnationis Dominicae anno 1156, pontif. vero D. Adriani papae IV, anno III.
CXXIII.  Ad Wibaldum abbatem Stabulensem.--Ut imperatori suggerat, ut in veneratione sedis apostolicae permaneat.   (Laterani, Jan. 19.) [MARTEN.,  Ampl. Collect.,  II, 597.]
Author: Adrianus IV

ADRIANUS episcopus, servus servorum Dei, dilecto filio WIBALDO Stabulensi abbati, salutem et apostolicam benedictionem.

Devotionem tuam, quam, dum praesens esses, discretio tua nobis exhibuit, attendentes, nihil aliud de persona tua, quam quod probo viro et devoto filio conveniat, arbitramur. Inde siquidem est, quod, licet plurimi astruere moliantur, quod multa in Graecia, praeter eam quam de te habemus, opinionem, contra nos et matrem tuam sacrosanctam Romanam Ecclesiam fueris machinatus, nos tamen huic assertioni fidem nolumus adhibere, quoniam ea devotio, quam coram positus nobis exhibuisti, talia credere nos non permittit. Caeterum quia, ut ait quidam sapiens, vita judicat de priori, ex futuris attendimus, quid de praedictis credere debeamus. Quoniam igitur circa charissimum filium nostrum Fredericum Romanorum imperatorem quidam esse dicuntur, qui ad hoc modis omnibus elaborant, ut in animo ejus sacrosanctae Romanae Ecclesiae devotionem exstinguant, dilectioni tuae per apostolica scripta mandamus, quatenus juxta prudentiam tuam pravis suggestionibus illorum obsistas, et praedictum imperatorem in veneratione apostolicae sedis, sicut debet, moneas permanere, ita ut a bono et recto sensu nullius penitus suggestionibus moveatur. Ex hoc enim nosse poterimus, quid de animi tui devotione sine dubitatione aliqua tenere possimus. Data Lat. XIV Kal. Februarii.
CXXIV.  Parthenonem S. Zachariae Venetum tuendum suscipit.   (Laterani, Febr. 18.) [CORNELII  Ecclesiae Venetae,  XI, 374.]
Author: Adrianus IV

ADRIANUS episcopus, servus servorum Dei, dilectis in Christo filiabus GISELDRUDAE abbatissae monasterii S. Zachariae, ejusque sororibus tam praesentibus quam futuris, regulariter substituendis, in perpetuum.

Apostolici moderaminis clementiae convenit religiosas personas diligere, et eorum loca piae protectionis munimine defensare. Eapropter, dilectae in Domino filiae, vestris justis postulationibus clementer annuimus, et praefatum monasterium, in quo divino estis mancipatae obsequio, sub beati Petri et nostra protectione suscipimus et praesentis scripti privilegio communimus. Imprimis siquidem statuentes ut ordo monasticus, qui secundum Deum et Cluniacensium fratrum observantiam ibi noscitur institutus, perpetuis temporibus inviolabiliter observetur. Praeterea quascunque possessiones, quaecunque bona idem monasterium in praesenti juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma vobis et his quae post vobis successerint, et illibata permaneant. In quibus haec propriis duximus exprimenda vocabulis. Curtem sitam in villa quae Petriolo vocatur cum ecclesia Sanctae Thomae, et omnibus pertinentiis suis; curtem positam in loco quae dicitur Cona, cum ecclesia Sanctae Mariae et omnibus pertinentiis suis et quidquid in Sacco, Lupa, in Liquentia, et in Laurentiaca atque earum appendiciis. Decimas quoque omnium colonum earumdem curtium, quas rationabiliter possidetis, vobis nihilominus confirmamus. Prohibemus autem ut nulla deinceps soror in eodem monasterio admittatur, quae proprietatem modis quibuslibet habere praesumat. Decernimus ergo ut nulli omnino hominum liceat praefatum monasterium temere perturbare, aut ejus possessiones auferre, vel ablatas retinere, minuere, aut aliquibus vexationibus fatigare, sed illibata omnia et integra conserventur eorum, pro quorum gubernatione ac sustentatione concessa sunt, usibus omnimodis profutura, salva sedis apostolicae auctoritate et dioecesani episcopi canonica justitia. Si qua igitur, etc. Ego Adrianus catholicae Ecclesiae episcopus. Ego Ubaldus presb. card. tit. S. Praxedis. Ego Manfredus presb. card. tit. S. Sabinae. Ego Octavianus presb. card. tit. S. Ceciliae. Ego Actaldus presb. card. tit. S. Priscae. Ego Gerardus presb. card. tit. S. Stephani in Coelio Monte. Ego Joannes presb. card. SS. Joannis et Pauli tit. Pammachii. Ego Aldiprandus presb. card. Basilicae XII Apostolorum. Ego Odo diac. card. S. Georgii ad Velum Aureum. Ego Rodulphus diac. card. in Septa solis. Ego Guido diac. card. S. Mariae in Porticu. Ego Bonadies diac. card. S. Angeli. Datum Laterani per manum Rolandi, sanctae Romanae Ecclesiae presb. card. et cancellarii, XII Kal. Martii, indictione V, Incarnationis Dominicae anno 1156, pontificatus vero domni Adriani papae IV, anno III.
CXXV.  Monasterii Scotorum S. Jacobi Ratisponensis tutelam suscipit possessionesque ac privilegia confirmat, imposito monachis bizantii unius censu annuo.   (Laterani, Mart. 19.) [RIED,  Cod. diplom. Ratisb,  I, 224.]
Author: Adrianus IV

ADRIANUS episcopus, servus servorum Dei, dilectis filiis, GREGORIO abbati monasterii Sancti Jacobi, quod in suburbio Ratispone situm est, ejusque fratribus Scotis tam praesentibus quam futuris regularem vitam professis in perpetuum.

Piae postulatio voluntatis effectu debet prosequente compleri, quatenus et devotionis sinceritas laudabiliter existat, et utilitas postulata vires indubitanter assumat. Eapropter, dilecti in Domino filii, vestris justis postulationibus clementer annuimus et praedecessorum nostrorum felicis memoriae Calixti et Eugenii Romanorum pontificum vestigiis inhaerentes praefatum monasterium, in quo divino mancipati estis obsequio, sub beati Petri et nostra protectione suscipimus, et praesentis scripti privilegio communimus, inprimis siquidem statuentes, ut ordo monasticus, qui secundum Deum et beati Benedicti Regulam in eodem loco noscitur institutus, perpetuis ibidem temporibus inviolabiliter conservetur. Praeterea quascunque possessiones, quaecunque bona idem monasterium in praesentiarum juste et canonice possidet, aut in futurum concessione pontificum, largitione regum vel principum, oblatione fidelium seu aliis justis modis, Deo propitio, poterit adipisci, firma vobis vestrisque successoribus et illibata permaneant; sepulturam quoque ipsius loci liberam esse decernimus, ut eorum, qui se illic sepeliri deliberaverint, devotioni et extremae voluntati, nisi forte excommunicati vel interdicti sint, nullus obsistat, salva tamen justitia matricis Ecclesiae. Ad indicium autem hujus a sede apostolica concessi praecepti protectionis bizantium unum nobis nostrisque successoribus annis singulis persolvetis. Decernimus ergo ut nulli omnino hominum liceat, praefatum monasterium temere perturbare, aut aquaeductum ab abbate de Prule vobis juste concessum, seu caeteras possessiones auferre vel ablatas retinere, minuere aut aliquibus vexationibus fatigare; omnia integra conserventur eorum, pro quorum gubernatione et sustentatione concessa sunt, usibus omnimode profutura, salva Ratisponensis episcopi canonica justitia. Si qua igitur, etc. Ego Adrianus catholicae Ecclesiae episcopus. Deinde sequitur subscriptio quinque cardinalium. Datum Laterani per manum Rolandi, sanctae Romanae Ecclesiae presbyteri cardinalis et cancellarii XIV Kalend. Aprilis, indictione V, Incarnationis Dominicae anno 1156, pontificatus vero domni Adriani papae IV, anno tertio. Plumbum: Adrianus PP. IV.